Ljubljana, dne 7. oktobra 2020

Zadeva: 2 – Odgovor

Po javnem razpisu št. JPE-SIR-312/20 smo prejeli naslednje vprašanje, na katero vam v nadaljevanju posredujemo odgovor:

VPRAŠANJE, prejeto, 07.10.2020 ob 06:57

S tem ko ste objavili nov popis del in niste podaljšali roka oddaje ponudbe ste kršili ZJN. Obvestilo smo vam poslali v ponedeljek 5.10., nov popis ste objavili v torek 6.10. ob 13 uri tako smo ponudniki že ob minimalno 2 dni priprave, saj kalkuliramo še na drugih javnih naročilih in verjemite, da včeraj ob 13 uri ni nihče začel že kalkulirati vaš nov popravek.

V skladu s tem vas pozivamo, da prestavite rok oddaje ponudbe za 2 dni. Pošteno - če sta vi rabili 2 dni za popravke formul, dajte tudi nam možnost za korektno pripravo ponudbe.

ODGOVOR

Pozdravljeni,

V zvezi z vašim vprašanjem, vam sporočamo, da je naročnik pri določanju roka za oddajo ponudb upošteval določila 74. člena ZJN-3 in dejstvo, da gre za javno naročilo male vrednosti, v katerega so vključena tudi pogajanja.

Vprašanja v zvezi s tem, da v predračunu pri posameznih postavkah niso vnešene formule, so prispela 5.10. 2020 in 6. 10. 2020, naročnik pa je dne 6. 10. 2020 na svoji spletni strani objavil nov obrazec predračuna.

Rok za predložitev ponudb je ponedeljek, dne 19.10. 2020 do 12. ure. Menimo, da navedeni rok omogoča ponudnikom dovolj časa za pripravo ponudbe, saj so postavke obrazca predračuna ostale enake in se kalkulativni elementi ne spreminjajo.